1. Lend Tallinnast Moskvasse võtab aega ainult 1 tund 15 minutit. Lennupileti hind olevat teinekord aegsasti ostes isegi odavam kui rongipilet. Kahjuks Eesti Õhu lennuk aga iga päev ei käi. Šeremetjevo lennujaamast 30 km kaugusele linna saab kõige paremini 250 rubla maksva piletiga, istudes rongile Aeroekspress. See sõidab pool tundi. Kuid paraku on just hommikuse Tallinna lennuki saabumisel rongiplaanis kahetunnine auk. On valida, kas passida lennujaamas paar tundi niisama või maksta  linna saamiseks mitmeid korda kõrgemat taksohinda, sealjuures on lisaks linna poole suunduval Leningradi maanteel pidevad ummikud.